b'\n_START_ARTICLE_\nLecce (pokrajina)\n_START_SECTION_\nZgodovinske zanimivosti\n_START_PARAGRAPH_\nPokrajina Lecce se je v enajstem stoletju imenovala Terra di Otranto, ker je bilo njeno glavno mesto najprej Otranto, danes skromno mestece s samo 5 tiso\xc4\x8d prebivalci, a \xc5\xbee v dvanajstem stoletju so Normani prenesli upravni sede\xc5\xbe - in \xc4\x8dast glavnega mesta province - v Lecce. Pokrajina je zajemala tudi ozemlja dana\xc5\xa1njih pokrajin Taranto in Brindisi in do leta 1663 tudi ozemlja mesta Matera (v Bazilikati). Z zdru\xc5\xbeenjem Italije je bilo ozemlje sicer potrjeno kot Pokrajina Lecce, a \xc5\xbee leta 1923 se je njen zahodni predel odcepil in se preimenoval Jonska pokrajina, ki je pozneje (1951) postala Pokrajina Taranto. Leta 1927 pa je bil odtrgan severni del, ki je pre\xc5\xa1el pod novonastalo Pokrajino Brindisi.'